Gift
Ä Gift (odda au Giftschdoff) isch ä Schdoff, wo Lääbewääse iwer irri Stoffwäggselvorgäng, durch ä Briirung odda s Indringe in de Organismus ab erra bschdimmte, gringe Dosis ä Schade zufiige kaa. Ä allgminn in de Nadur wirksoomer schädlicha Schdoff nännd ma Umwäldgift. Mit de Zunoom vo de Exbositionsmäng vummä Wirkschdoff staigd au d Woarschinlichkit, dass Gesundhitsschädigunge durch ä Vergiftung ufträdde. Ab emme bschdimmte Dosisbrich isch somit ball jäder Schdoff als doxisch inzschdufe.

D wisseschofdlich Diszeplin, wo sich mit de Erforschung vo giftige Subschdonze, irra Wirkung in verschiideni Dosisbrich un de Bhondlung vo Vagiftunge bschäfdigt, isch d Toxikologii. Se bfosst sich mit Schdoffe, Schdoffgmische, Diir, Pflonze un Mikroorganisme un mit de biochemische Mechanisme vo de Giftwirkung im Bzug uf quantitativi Aschbekt.

De Schoode, wo vumme Gift ongricht wärre kaa, konn in voriwergäända Binträchtigung, duurhofter Schädigung odda Dood bschdähe. Bii anholdenda schädigenda Giftinwirkung saad ma chronischi Vagiftung, bii erra Giftinwirkung, wo umgäänd zu erra Schädigung fiirt, vo erra akute Vagiftung.

Als Gefoorschdoff sin Gift in Obhängigkit zu de Wirkmäng ingedailt in säär giftig un giftig sowii gsundhitsschädlich (fraaja mindagiftig).

Chemii